पानीपत में पुलिस कर्मी को बोनट पर 200 मीटर तक घसीटा
Channel: Arth Parkash TV
Date: 04/06/2020

#Crimenews #Police #Panipat #CarBonat #Driver 
पुलिस द्वारा मॉडल टाउन एरिया में नाका लगाकर वाहनों की चेकिंग की जा रही थी , लेकिन चेकिंग के दौरान ट्रैफिक पुलिस जवान  को एक कार रोकना महंगा पड़ गया। जिसमें पुलिसकर्मी के साथ-साथ एकई-रिक्शा चालक गंभीर रूप से घायल हो गए है। गौरतलब है की मॉडल टाउन के 8 मरला एरिया में नाका लगाकर  पुलिस द्वारा वाहनों की चेकिंग की जा रही थी तो अचानक आई एक तेज रफ्तार कार को जब ट्रैफिक कर्मी ने रुकवाने की कोशिश की गई तो गाड़ी चालक ने गाड़ी को तेज गति से दौड़ा लिया। जिसमे पुलिस के एक जवान द्वारा गाड़ी को रुकवाने के लिए काफी प्रयास के बाद भी जब चालक ने गाड़ी नही रोकी तो पुलिस जवान गाड़ी के बोनट पर आकर कार को रोकवाने की कोशिश की।मगर कार चालक ने गाड़ी रोकने की बजाय उसे और तेज स्पीड से दौड़ा लिया और  करीब 200 मीटर की दूरी तक पुलिस जवान को घसीटते हुए ले गए और काफी आगे जाकर ट्रैफिक कर्मी को सड़क पर ही फेक कर फरार हो गया।कार चालक की यह पूरी घटना पास में लगे सीसीटीवी कैमरा  कैद हो गई इतना ही नहीं इस बीच एक ई-रिक्शा चालक भी इस तेज रफ्तार कार की चपेट  में आ गया। और ई रिक्शा के पूरी तरह से परखचे उड़ गए ।  स्थानीय प्रत्यदर्शियों का कहना है कि जहाँ ई रिक्शा चालक को गंभीर चोटें आईं हैं जिसमें चालक का एक पैर तो वही कटकर गिर गया था। वही ट्रैफिक पुलिस कर्मी भी इस हादसे में बुरी तरह घायल हुआ है । हादसे में घायल दोनो व्यकियो को अस्पताल में भर्ती कराया गया है जहां उनका इलाज चल रहा है। बरहाल पुलिस द्वारा आसपास के सीसीटीवी वीडियो खंगाले जा रहे हैं जिससे कि कार चालक की पहचान की जा सके।।